Materiaalit on saatu poliisilta, medialta tai netistä.
Henkilökohtaista materiaalia antoivat myös Shanannin perhe ja ystävät.
Tule, Bella.
Hei. Nimeni on Shanann Watts.
Asun Coloradon Frederickissä.
Sano hei, Cece. Sano hei, Bells.
Hei, Bells.
Sano hei.
Hei.
Ja…
Ei unohdeta Dieteriä. Tässä on Dieter.
Isi ei tee sitä, jos putoatte.
Baba!
Häiden jälkeen -
muutimme tänne, kun olimme rakastuneet tähän seutuun.
Colorado on hurjan kaunis.
Asetuimme tänne elämään.
Chris löysi upean työn, jossa hän viihtyy.
Häntä kunnioitetaan, mikä on iso juttu -
kenen tahansa työssä. Viihdymme täällä hienosti.
Leivon tänään italialaisia keksejä.
Täytyy varoa, koska CeCe on allerginen kaikelle ihanalle,
kuten pistaasi- ja saksanpähkinäkekseille.
Mutta tuo tyyppi hoitaa tiskit.
Minä siis.
Minä leivon ja hän siivoaa.
Teen kaiken. -Syön myöhemmin.
Näettekö?
Kiva.
Palaamme pian CeCen ja Bellan kanssa.
Tehdään ne "Hyvä Steelers -huudot".
Heistä se on kivaa.
Sanokaa "Hyvä, Steelers!"
No niin.
Jutellaan taas pian. Heippa.
NETFLIX-ALKUPERÄISDOKUMENTTI
13. ELOKUUTA
NICKOLE ATKINSON SOITTAA 1 VASTAAMATON PUHELU
2 VASTAAMATONTA PUHELUA
Klo 8.55 Olisin kysynyt, oletko kunnossa.
Klo 9.21 Kerro, miten lääkärissä meni.
Klo 11.46 Olen huolissani. Tulen sinne.
Nimeni on Nickole, ja soitan, koska olen huolissani ystävästä.
Vein hänet kotiin kahdelta viime yönä.
En ole nyt aamulla tavoittanut häntä.
Menin hänen talolleen. Auto on pihassa.
Hän ei avaa ovea eikä vastaa puhelimeen. Ei vastaa tekstiviesteihin.
Heillä on 3- ja 4-vuotiaat tytöt.
Talossa ei näy mitään liikettä.
Mikä hänen nimensä on? -Shanann Watts.
Selvä, poliisi lähtee pian sinne paikalle.
Haluan neuvoa, että älkää yrittäkö mennä taloon sisään.
Terve. -Hei.
Nickole? -Kyllä.
Mistä on kyse?
Olimme ystävän kanssa viikonlopun työmatkalla.
Selvä. -Toin hänet tähän -
kahdelta viime yönä. Hän oli poissa tolaltaan.
Hänet piti pakottaa syömään ja juomaan edes jotain.
Shanann, oletko kotona?
Hänellä oli klo 9 aika lääkärille, mutta hän ei ilmestynyt sinne.
Puhelimeen ei siis vastata, aviomies on tulossa.
Kyllä.
Et voi mennä sisään, ellet näe…
Pitää olla lisäperusteita, ellei mies anna lupaa mennä sisään.
Jospa isovanhemmat hakivat heidät.
Syitä voi olla monia. Hän unohti puhelimensa, akku tyhjä.
Hei! Oletteko nähnyt tänään naapureita?
Ai ette? Selvä.
Miksi? Mistä on kyse? -Yritämme vain tavoittaa häntä.
Hän oli huonovointinen. He ovat vain huolissaan.
Sandi, saako autotallin jollain koodilla auki ulkoapäin?
Mikä se on?
Hänen vanhempansa.
Frank, mikä on autotallin ovikoodi?
Shanannin kotona. Poliisit ovat siellä.
En voi mennä sisään, mutta jos sinä saat luvan mennä,
minulla on talon omistajan lupa.
Mitä siellä tapahtuu?
Mies on kiinteistön omistaja.
Hän sanoi, että Shanann oli ystävän luona.
Tiedetäänkö, kenen? -Kenen?
Onko puhelinnumeroa? -Hän ei sanonut.
Shanann, oletko siellä? Poliisi tässä, jos siellä on joku, sano jotain!
Nicky. -Olen täällä, puhu vain.
Pidä minut linjalla. -Selvä.
Scott, hei. -Terve.
Hänelläkö on vain tämä ajoneuvo?
Vain tämä yksi. -Tällä lähtisi? Selvä.
Voimmeko mennä sisään?
Hän voi.
Se riippuu hänestä. Talo on hänen…
Nicky, annan sinulle luvan mennä tyttäreni kotiin.
Voinko tulla, Chris? -Voit.
Voit tulla sisään. -Okei.
Minulla on lupa mennä sisään.
Hänkö ei ole yläkerrassa?
Ettei ole pyörtynyt minnekään. Onko hän diabeetikko?
Ei, jos verensokeri… -Kysyn.
Vanhemmatko ovat eri osavaltiossa?
Pohjois-Carolinassa.
Eli se on poissa laskuista.
Tyttöjen unirievut ovat poissa.
Heillä on aina ne mukana. -Selvä.
Puuttuuko muuta? Pikku reissulle otettavia juttuja?
Hänen puhelimensa. -Sekö on täällä?
Tekeekö hän työtä? -Kotoa käsin.
Kotoa? -Ja tämä on siinä elinehto.
Kun sen avaa, se räjähtää viesteistä.
Todellakin. -Niin Chris sanoi.
Sekö oli sammutettu? -Niin.
Eli 131, 18, 19.
Klo 7.40 Jos viet lapset jonnekin, kerro, missä he ovat!
Viestejä alkaa tulla.
Klo 11.42. Oletko kunnossa? Anna elonmerkki.
Klo 12. Soita, jooko?
Klo 13.19. Olen tulossa.
Mitä hän tekee työkseen? -Suoramyyntiä Thrivessa.
Klo 13.19. Missä olet?
Hänen laukkunsa? -On. Ovatko lääkkeet siinä?
Hän ottaa näitä…
Hänen lääkkeensä ovat täällä.
Entä kännykkä?
Lupuspäivä! #Lupus #Siunausta
Hei kaikille.
Odotan lisää väkeä linjoille.
Sitten kerron vähän tarinaani.
Elin pitkään elämää, jossa tunsin oloni turvattomaksi.
Olin naimisissa, kävin läpi kamalan avioeron,
ja se suhde vei minulta paljon.
Se vei itseluottamukseni. Kaiken.
Se vei minulta aivan kaiken.
Mutta minä en luovuta.
Tavoitteeni oli ostaa talo.
Perheeni ei ole rikas. Olemme aina raataneet rahan eteen.
Niinpä tein ahkerasti töitä.
Olin 25-vuotias, kun rakensin ensimmäisen taloni.
Se oli elämäni suurin saavutus,
koska tein sen yksin.
Tein sen raatamalla häntä ruvella.
Kymmenen vuotta sitten energiani ja iloni alkoivat ehtyä.
Minulta alkoi lähteä tukkaa.
Tuntui kuin olisi ollut koko ajan flunssa.
Olo oli kurja.
Sitten minulla todettiin lupus, joka on autoimmuunisairaus.
Se oli elämäni rankimpia aikoja, ja sitten tapasin Chrisin.
En olisi voinut toivoa parempaa miestä.
Hän ei pyörtyile tai saa kohtauksia?
Ei. Tai kauan sitten sai.
Hän oli kolarissa, ja se oli kai syynä.
Hän ottaa Imitrexiä migreeniin.
Hän söi Imitrexiä viime kuussa enemmän kuin koskaan,
mutta se johtui Pohjois-Carolinan kosteudesta -
ja sellaisesta. Hän oli siellä kuusi viikkoa…
Palasimme alkuviikosta, ja perjantaina hän lensi Arizonaan.
Sieltä hän palasi viime yönä kahden maissa.
Lento lähti myöhässä noin klo 23. Hän saapui kahdelta.
Selvä.
Minä lähdin töihin noin klo 5.15 tai 5.30.
Mitä teet? -Öljy- ja kaasualalla, Anadarkolla.
Mikä olet? -Koneenkäyttäjä.
Hänen vihkisormuksensa?
Se oli sängyn vieressä yöpöydällä.
Eikö vieressä ollut viestiä tai mitään?
Ei.
En etsinyt poikaystävää,
mutta sain yhtäkkiä ystäväpyynnön.
"Aivan sama, emme kumminkaan tapaa.
Hän on vain Facebook-kaveri. Yksi monista."
Mutta Facebook-kavereihin voi hyvinkin törmätä.
Kun tapasimme, työnsin hänet pois. Torjuin hänet joka päivä.
Hän tuli mukaan suolitähystykseeni.
Kidutin häntä. Annoin hänelle pakit.
Mutta hän jäi.
Hän jäi, koska hän oli se oikea.
Parempaa miestä saa hakea.
He saavat toisensa hymyilemään.
Jumala teitä siunatkoon.
Rakastan teitä kumpaakin. Näytätte upealta yhdessä.
Shanann on koko ikänsä etsinyt hyvää miestä.
Parempaa en voisi toivoa.
Rakastan teitä.
Ja nyt meillä on kaksi lasta. Asumme Coloradossa.
Hän on parasta, mitä minulle on koskaan tapahtunut.
Älä syö kilpparia!
Hän vei kilpparin!
Oudompi juttu.
En tiedä, mitä tehdä.
Ajanko sen reitin, jota hän normaalisti ajaisi?
Minne hän yleensä menee? -No siis…
Hän vie yleensä lapset kouluun.
Tuttuja asuu tuolla… Kristen asuu tuolla päin.
Se on ainoa suunta, johon tiedän hänen menevän.
Käykö hän usein heillä kylässä? -Ei kovin, mutta…
Naapuri sanoi, että hänellä on kamera, joka näyttää kadulle.
Onko se aina päällä?
On. -Nauhoittaa?
Kyllä, kaikki liikkeet, jotka… -Aktivoituu siis liikkeestä.
Kaikesta liikkeestä.
Se kuvaa autoja tuolla kadulla ja tällä kadulla.
Tässä on Chris klo 5.17.
Pysäköin yleensä sivulle, jotta saan kamat sisään.
Sen sijaan, että raahaisin työkalut ja kaikki kauempaa.
Jos ulkona liikuskeltiin, kamera on kuvannut kaiken.
Aivan. -Meillä oli männäviikolla ongelmia,
kun autotalleista varasteltiin kamaa.
Minun piti pysäköidä auto… -Autosi näkyy tässä.
Olin nähnyt jonkun yrittävän murtautua meisselin kanssa.
Tuolla. -Kuvissa ei näy mitään.
Ei mitään koko loppupäivänä? -Ei, siinä kaikki.
Hän on raskaana.
Miten pitkällä? -14., tai 15. viikko.
Näin Chris sai tietää.
Hups… Teimme sen taas.
Teimme sen taas.
Kiva paita.
Oikeastiko? -Oikeasti.
Mahtavaa.
Mitä pinkki tarkoittaa?
Se on vasta testi. -Tiedän.
Pinkkihän viittaa tyttöön?
En tiedä.
Se on vain testi. -Mahtavaa.
Niin kai käy, kun sitä haluaa.
Vau.
Arvatkaas tytöt mitä. Arvaa mitä, CeCe.
Äidin masussa on vauva.
Masu… Vauva.
Se on äidin masussa.
Se on masussani.
Chris toivoo poikaa. Toivottavasti hän sen ilokseen saa.
Menemme ekaan ultraääneen kolmen maissa.
Minua vähän hermostuttaa.
Sitä aina miettii, onko niitä siellä yksi vai kaksi.
Vai kolme?
Hei, Bella, montako vauvaa masussani on?
Viisi.
Oho! -Oho!
Paljon vauvoja.
Sanat eivät riitä kuvaamaan tätä onnea.
Minulle sanottiin, etten saisi lapsia. Onko siinä CeCe, Bella?
Sano "CeCe".
Vaan sainkin kaksi kaunista tyttöä, pikku monsteria, kuten heitä kutsun.
Ihan ihmeissään.
Sano hei.
CeCe on sähköjänis.
Bella alkaa juuri hoksata, mitä haluaa.
Hän haluaa olla -
Elsa, kun hän kasvaa isoksi.
Kiitos ajastasi. -Kiitoksia.
Toivottavasti jotain ilmenee. -Niinpä.
Sopiiko, jos…
Otan vain hänen tietonsa nopsasti ylös.
Hän ei ole oma itsensä. -Eikö?
Hän ei ole koskaan levoton.
Ei heilu edestakaisin. Ja katsopa tätä.
Ei hän koskaan lastaa autoaan tallilla.
Selvä.
Kysy vaikka heiltä, hän on yleensä tosi hiljainen ja hillitty.
Hän ei puhu koskaan. Nyt hän höpötti koko ajan,
mikä on minusta epäilyttävää.
Mutta asetupa hänen tilanteeseensa. -Totta.
Kuka tahansa olisi hermostunut ja neuvoton.
Onko kaikilla ystävillänne samanikäisiä lapsia?
On siis vaikea… -Kyllä.
Olen käynyt läpi kaikki mahdolliset ystävät.
Nikki tiesi enemmän, koska on nainen ja…
Kaikki ystävät on mietitty läpi.
Haluaisitko korttini? -Voin ottaa sen.
Soita tähän numeroon. Joku vastaa aina.
Kiva. -Jätä vain yhteystietosi.
Konstaapeli soittaa takaisin. -Kiitos.
Selvä. Kiitos. -Kiitoksia.
Huoli on musertava. En tiedä, missä hän on. Ei hän tee tällaista.
Jokin tässä mättää. En tiedä, mitä nyt teen.
Raastavaa tässä on se, jos he eivät ole turvassa.
14. ELOKUUTA
1 PÄIVÄ KATOAMISESTA
2 PÄIVÄÄ KATOAMISESTA
Konstaapeli Goodman poliisista. -Chris Watts puhelimessa.
Keräämme vaimosi ja lastesi tietoja katoamisilmoitusta varten.
Tiedätkö Bellan pituuden, painon, hiusten ja silmien värin?
Hän on 107 senttiä pitkä. -Selvä.
Hän painaa 18 kiloa. Hiukset ovat ruskeat, samoin silmät.
Onko hänellä arpia, jälkiä, tatuointeja?
Ei.
Selvä, sitten Celeste.
Hän on 94 senttiä pitkä.
17 kiloa, vaaleat hiukset.
Silmät? -Pähkinänruskeat.
Pähkinänruskeat.
Ei arpia, jälkiä tai tatuointeja?
Ei. -Selvä.
Onko Shanannilla arpia, jälkiä tai tatuointeja?
Otsassa on arpi, joka näkyy vain toisinaan,
peruina siitä vanhasta autokolarista. Ei tatuointeja.
Jos kuulet jotain, ilmoita heti meille,
tai jos keksit jotain, mikä voisi auttaa.
Selvä, kiitoksia paljon. -Hei sitten.
Hei.
Hei. Konstaapeli Wendt poliisista.
Jätimme aiemmin lapun ovellenne.
Kyllä.
Oletteko nähnyt tätä naista? -Facebookissa kyllä.
Siis Facebookissa.
Asuuko hän tällä alueella? -Kyllä vain.
Pidän silmät auki.
Onko viime päivinä tapahtunut mitään poikkeavaa?
Outoja autoja, ääniä tai valoja?
Täällä oli eilen joku auto. Luulin, että kävitte täällä sen takia.
Ehkä joku valitti… -Selvä.
En ollut nähnyt sitä ennen. -Millainen auto se oli?
Sellainen teräksenharmaa.
Älä kysy merkkiä. -Selvä.
Tai vuosimallia, mutta se näkyi iltapäivällä.
Perheen isällä on iso harmaa auto.
Mutta tämä oli pienempi. -Selvä.
Hei, Chris. Kaikkien täytyy tulla nyt ulos.
Lähinnä siksi, etteivät koirat mene sekaisin tuoksuista.
Voit jättää kamerasi siihen.
Tuon sen ulos. En halua häiritä.
Tuoksuni on…
Kaikki makuuhuoneet ovat yläkerrassa.
Saatan olla vanhanaikainen,
mutta täällä on jo epänormaalin tahratonta.
Hämmästyttävän puhdasta.
Kertoisitko etu- ja sukunimesi? -Chris Watts. W-A-T-T-S.
Luuletko, että hän lähti?
En halua spekuloida mitään.
Toivottavasti hän on jossain turvassa lasten kanssa.
Olisiko hän voinut vain lähteä? En tiedä.
Mutta jos joku vei heidät ja uhkaa heitä, haluan heidät heti takaisin.
Tämä voi olla vaikea kysymys, mutta…
oliko teillä riitaa, ennen kuin hän lähti?
Ei se ollut riita. Keskustelimme kiihkeästi,
mutta ei siitä sen enempää. Haluan vain heidät kotiin.
Poliisin tiedot ovat toistaiseksi hatarat.
Tiedämme, että täällä, missä Shanann Watts -
ja hänen kaksi tyttöään asuvat, heidät viimeksi nähtiin.
Haluatko tämän kiinni? -Ehkä.
Miten haluat? -Aivan sama minulle.
Hoidetaan homma.
Siitä on vaikea puhua.
Mainitsit, että teillä oli tiukka keskustelu avioliitostanne?
Pystytkö kertomaan siitä minulle?
Kerroin hänelle, miltä minusta tuntui.
Millaista oli ollut viimeiset kuusi viikkoa,
kun hän oli Pohjois-Carolinassa ja minä pääosin täällä.
Kun on erossa ja yrittää selvittää, kuka oikein on…
Paras keino selvittää, kuka perimmältään on,
on viettää aikaa erossa. -Totta.
Yhdessä ollessamme tunsimme, miten kipinä oli kadonnut.
Tiedän, että se on klisee, mutta kipinää ei enää ollut.
Siksi olin niin herkillä.
Selvä. Sinäkinkö olit?
Itkin silmäni turvoksiin. -Aivan.
Kun mietit sitä keskustelua nyt, onko niiden välillä yhteys,
että te molemmat itkitte -
ja että nyt hän ja lapset ovat poissa?
Mietin, että aiheutinko tämän.
Tuntuiko hänestä, että hänen täytyy lähteä?
Ehkä hän alkoi miettiä: "Täytyykö minun jäädä tänne?
Jos hän ei rakasta minua. Ehkä kannattaisi lähteä."
7 VIIKKOA AIEMMIN
Matka North Carolinaan alkaa!
CeCe!
Tätä tietä. Tulkaa.
Haluatko nähdä lentokoneen?
Bella, CeCe, isäni ja minä lennämme kuudeksi viikoksi Pohjois-Carolinaan.
Vietämme aikaa perheidemme,
ystäviemme ja kaiken kivan parissa.
Chris tulee heinäkuun lopussa perässä.
Joskus Chris voi vielä viipyä yhtä kauan.
Nousemme ylös.
POHJOIS-CAROLINA
Kuka siellä?
Hei!
Hei, Nana.
Varovasti, voi hyvänen aika.
Paljon onnea vaan
SHANANNIN ÄITI
Paljon onnea, rakas Nana!
Ja monta…
Paljon onnea vaan
Sillä lailla! -Vau!
Tervehdys.
Hei. -Nickole?
Mennään pois…
Agentti Greg Zettner. -Selvä.
Olet siis Shanannin hyvä ystävä.
Kyllä, meillä on samanikäiset lapset.
Kertoiko Shanann sinulle koskaan liitostaan?
Se taisi olla toinen tai kolmas viikko.
Hän oli Pohjois-Carolinassa. Hänellä tuli riitaa Chrisin äidin kanssa,
koska kun hän kävi Chrisin äidin luona kylässä,
isoäiti, Cindy nimeltään…
Cindy osti jäätelöä, jossa oli kaikkea, mille CeCe on allerginen.
Shanann pyysi, ettei Cindy antaisi sitä CeCelle, koska se olisi vaarallista.
Soita isällesi ja kerro, ettet pidä siitä,
että äitisi vaaransi tänään tyttäresi hengen.
Soitan hänelle ja sanon mielipiteeni tästä.
Tällainen ei vetele yhtään, koska kyse on lapsista.
Tiesin, että Shanann ja Chrisin äiti riitelivät taas.
CeCellä oli ruoka-allergia.
Shanann tuli olohuoneeseen ja huusi Cindylle,
että tämä yritti tappaa hänen lapsensa,
joka oli allerginen. Cindy väitti, ettei tiennyt.
Sano hei.
Heillä oli valtava riita, ja hän heitti Shanannin ulos talosta.
Celesten 3. syntymäpäivä
Sammutatko valot?
He riitelivät, ja Shanann palasi vanhempiensa luokse.
Hän ei tietääkseni käynyt enää appivanhempiensa luona.
He juhlivat CeCen syntymäpäivää,
mutta appivanhemmat eivät tulleet juhliin.
Paljon onnea vaan
Paljon onnea, CeCe
Paljon onnea vaan
Jee!
Miten CeCe-neidin juhlat menivät?
Hienosti. Appivanhemmat eivä tulleet.
En halua enää ikinä nähdä heitä.
Kävi niin, että CeCe söi hänelle sopimatonta jäätelöä.
Sen takia Shanann päätti, etteivät he saa enää tulla käymään,
jos heillä tarjotaan sitä jäätelöä. Siksi niin kävi.
Minuun sattui. Halusin, että vanhempani näkisivät lapsenlapsensa.
"Höpsöt apinat." -Apinat hyppivät sängyllä!
Lapsena ja kouluiässä en puhunut mitään,
jos minua loukattiin, koska vältin riitaa. En tykännyt riidellä.
Olen ihan viime aikoihin asti elänyt muita varten.
Nyt elän itseäni ja lapsiani varten. Elän heitä varten.
Sanooko vaistosi,
että Shanann lähti lasten kanssa, vai että heidät vietiin?
Aluksi ajattelin, että hän on vain jonkun luona -
puhaltelemassa höyryjä.
Mutta kun tänään näin ne kaikki poliisiautot,
uutisryhmät ja poliisikoirat,
alan kallistua siihen uskoon, että joku vei hänet.
Selvä. -Mutta jos joku vei hänet,
sen täytyy olla joku hänelle tuttu,
koska mitään ei ole rikottu.
Ja se on hirvittävää.
5 VIIKKOA AIEMMIN
SOITTAA CHRISILLE…
VARATTU
Anteeksi, etten nähnyt soittojasi.
Olen tosi pahoillani. FaceTimet menivät työpuhelimeeni.
Unohda ne "näkemättä jääneet" puhelut.
Soita saatana lapsillesi, kun heräät.
Et ole soittanut kertaakaan sinä aikana,
kun olemme olleet täällä.
Tiedän, ja soitan B&C:lle tästä lähtien heti herättyäni.
Olen hirvittävän pahoillani ja idiootti. Anna anteeksi.
Luulisi, että ikävöisit meitä.
Mutta ilmeisesti et.
Ikävöin minä! Kamalasti!
Hän tekstasi, että tilanne on paha, ja ettei hän tiedä, mitä tekee.
Tai että mikä Chrisiä vaivaa, ja hän epäili sen liittyvän appivanhempiin.
Ainoa kerta, kun hän käyttäytyi näin, oli pian häiden jälkeen.
Rakastan sinua.
Ja seison rinnallasi.
Kunnes kuolema meidät erottaa.
Koska Chrisin vanhemmat eivät tulleet häihin.
Eivätkö he pitäneet Shanannista?
Chrisin vanhemmat eivät pidä hänestä.
Voit suudella vaimoasi.
Tiedätkö, miksi? -Hän pomottaa, mutta hyvällä tavalla.
Olen kiusoitellut häntä ja sanonut pomottelijaksi.
Mutta hän yrittää vain saada toiset toimimaan ja motivoida muita.
Hän ei ole inhottavalla tavalla pomottava.
Äidistä hän ei ollut tarpeeksi hyvä.
Mistä se hääjuttu johtui?
Äidistä vain.
Ja siskosta. He eivät pitäneet hänestä.
Heidän mielestään Shanann kaappasi minut heiltä -
ja vei Coloradoon.
Olen ehdottomasti suhteen hallitseva osapuoli.
Hän on tosi herttainen viilipytty.
Minä olen suhteen hermokimppu.
Joulupukki on täällä, mutta lapsia pelottaa.
Pukki, missä puhelimesi on?
Autotallissa. -Halusin sen.
Pinnani kestää paremmin lapsia kuin aikuisia,
ja sama pätee mieheenikin.
Hän on ihana mies, kun on kestänyt minua nämä vuodet.
Paina puuta, Pukki.
Yritän hakea lapset.
Ho ho ho!
Oletko Joulupukki? -Olen.
Missä puhelin on?
Tallissa auton päällä. -Tarvitsin sitä kuvia varten, odota.
Pitää hakea puhelin. Tämä on yksin vaikeaa.
Haen puhelimen, niin voin kuvata. Hetkinen vain.
…autotallin ovi.
Mieheni on nero.
Hän ei kuuntele.
Luuletko, että vaimosi lähentyi jonkun kanssa?
Jos näin oli, hän salasi sen tosi hyvin.
Koska minulla ei ollut vihiäkään. En edes epäillyt mitään.
Ei ketään miestä? Tai naista.
Jos niin oli, en epäillyt mitään.
Jos sellaista tapahtui…
en edes yhtään…
En ollut tietoinen.
Puhutaanpa sinusta. -Selvä.
Olen nähnyt sinusta kuvia pari vuoden takaa ja näen sinut nyt edessäni.
Niin. -Olet treenannut.
Tiedät, että kun mies alkaa pettää tai haluaa pettää, näin usein käy.
Kerro siitä. -En pettänyt vaimoani.
Laihduin 110 kilosta noin… -Painoitko 110?
Kyllä. -Jestas, näytät upealta.
Nyt painan 81-84 kiloa.
Tulee väkisin mieleen, että sinua innosti joku nainen.
En ole koskaan pettänyt vaimoani.
Tiedät, että tämä täytyy selvittää.
Tiedät sen. -Kyllä.
Selvä.
Suostutko valheenpaljastuskokeeseen? -Toki.
Selvä.
Nimeni on Chris Watts.
Puheeni käsittelee suhteen rapistumista ja korjaamista.
Itseltään on kysyttävä suhteessa kolme kysymystä.
"Haluanko jatkaa tätä suhdetta?"
"Onko minulla moraalinen velvollisuus pysyä tässä suhteessa?"
Tai "Onko minun välttämättä pysyttävä tässä suhteessa?"
Joskus välttämättömyys on lapset.
Joskus, kun on lapsia, ja suhde alkaa rapistua,
lapsi voi auttaa korjaamaan sen.
Kun toinen pettää toista,
kumppanit tajuavat, ettei suhde pysy pystyssä.
Siinä voi asteittain käydä niin, että tapaa jonkun töissä,
tai kehittyy uusi ystävyys, ja…
Sen jatkuessa tajuaa, että siinä onkin enemmän potentiaalia.
Anadarko, Luke puhelimessa.
Hei, Luke, agentti Lee Coloradon tutkintavirastosta.
Oletko Chrisin esimies?
Kyllä, lähin esimies.
Tiedätkö yhtään, onko hänellä tyttöystävää,
tai luuleeko hän, että hänen vaimollaan on joku?
Hän ei ole koskaan sanonut mitään, mikä saisi minut luulemaan niin.
Hän ei ole koskaan sanonut mitään sellaista.
Voitko kertoa maanantaiaamusta?
Missä hänen työmaansa oli?
Hän oli Cervi Ranchilla.
Sanoitko Cervi? -Kyllä.
Selvä. -Meillä on siellä kaivoja.
Muutama muu miehistäni oli siellä hänen kanssaan koko päivän.
Oletko huolissasi hänestä?
En, paitsi tämän koettelemuksen suhteen.
15. ELOKUUTA
2 PÄIVÄÄ KADOKSISSA
3 PÄIVÄÄ KADOKSISSA
Istu sinä tähän, Chris.
Tähänkö? -Niinpä.
Selitän kohta, mikä se on, mutta älä siitä huoli.
Se ei ole päällä. Se ei ala surista tai mitään.
Ei ole aiempaa kokemusta.
Harvalla on kokemusta polygrafista.
Se ei ole mikään normijuttu.
Aloitamme tarinan alusta, kuin kertoisimme jollekulle.
Ehkä ystävälle, jota et ollut nähnyt tämän kaiken jälkeen,
ja kerrot vain tarkalleen, miten kaikki tapahtui.
Herätin hänet, kun olin pukenut, ja sitten juttelimme -
talon myymisestä ja eroamisesta.
Syyttikö hän sinua mistään?
Nainen kun on, hän kysyi, onko minulla toinen.
Sanoin, ettei ole ketään, ja että kyse on vain minusta.
Ei siitä, että joku olisi tullut elämääni ja vienyt minut sinulta.
Tässä nyt vai minä puhun sinulle.
Selvä. Ole luottavainen,
ettet sekaantunut katoamiseen.
Se selviää tänään.
Ja toivottavasti tiedät,
että jos olet siihen sekaantunut,
olisi varsin typerää tulla valheenpaljastuskokeeseen.
Aivan. -Eikö niin? Se olisi tosi tyhmää.
Sinun ei pitäisi olla siinä tuolissa,
jos olet sekaantunut Shanannin ja tyttöjen katoamiseen.
Jaamme lehtisiä tästä kadonneesta henkilöstä.
Selvä.
Jos näette tai tunnette heidät,
tai jos kameranne on tallentanut jotain…
Karseaa. -Niin on.
Onkohan hän jossain lähellä? -Emme tiedä.
En osaa kertoa mitään.
…lehtinen kadonneesta naisesta ja lapsista. Tunnetteko?
Siinä on puhelinnumero.
Voit soittaa, jos näet jotain.
Poliisi tutkii pikkukaupungin suurta mysteeriä.
Raskaana oleva nainen lapsineen katosi, ja koko kansa seuraa tapausta.
Frederickin poliisi on jalkautunut näkyvästi,
jotta tieto Shanannista leviää.
He kääntävät jokaisen kiven,
ja mitään ei suljeta pois.
Naapurit pitävät tilannetta pelottavana. He odottavat vastauksia,
mutta juuri nyt ilmassa on pelkkiä kysymyksiä.
Olen huolissani, Shanann, jos kuulet tämän,
ilmoita jollekin, että olet kunnossa.
Hienointa tässä on se, että nyt vain toinen meistä -
tietää totuuden, ja viiden minuutin päästä meitä on kaksi.
Se on tässä hienointa.
Sitten menen kertomaan sen muillekin.
Onko selvä? -On.
Koe alkaa. Liikkumatta, kiitos.
Aiotko vastata Shanannin katoamiseen -
liittyviin kysymyksiin rehellisesti? -Aion.
Onko etunimesi Christopher? -Kyllä.
Aiheutitko fyysisesti Shanannin katoamisen?
En.
Valehteletko viimeisestä kohtaamisestanne? -En.
Sinun pitää hengittää normaalisti. Nyt hengität miten sattuu.
Anteeksi.
Ei se mitään. -Joskus tuntuu,
etten hengitä tarpeeksi, ja teen näin…
En halua tehdä sitä. -Niin.
Sanoitko ennen vuotta 2018 koskaan rakkaalle mitään vihoissasi?
Kyllä. En.
Tiedätkö, missä Shanann nyt on? -En.
Aiheutitko fyysisesti Shanannin katoamisen?
En.
Valehteletko viimeisestä kohtaamisestanne? -En.
Miltä tuntui? Samalta koko ajan?
Olo oli aika tasainen koko ajan. -Hyvä.
Aika vaikea rentoutua. -Niinpä. Ymmärrän.
Matka alkaa!
Olen Pohjois-Carolinassa, katsojille tiedoksi.
Ammu Frankie-setää!
Kastele hänet!
Shanann ja lapset olivat Pohjois-Carolinassa perheeni luona -
ja oman perheensä luona. He eivät olleet nähneet lapsia hetkeen.
Olin täällä ja kävin töissä ja treenaamassa,
ja pidin taloa pystyssä.
Tajusin täällä, mikä suhteestamme puuttuu!
Tunteet ovat yksipuolisia.
En voi palata, jos sama meno jatkuu.
Sinun on tultava puolitiehen vastaan.
Lupaan, ettei sama meno jatku!
Rakastan sinua kovasti, kaunokainen.
Minäkin rakastan sinua. Kyse ei ole vain eilisillasta.
Katsoin puhelintani koko illan, eikä sinulta kuulunut vastausta.
Siis oikeasti!
Olemme olleet yhdessä kahdeksan vuotta,
ja meillä on 2,5 yhteistä lasta.
Mun isi ompi sankari
Hän auttaa minua kasvamaan vahvaksi
Hän lukee mulle kirjoja
Hän sitoo kengännauhani
Olet sankari läpikotaisin
Lentoni oli 31. heinäkuuta.
Lensin sinne viikoksi, jotta voisimme palata kotiin yhdessä.
Koneessa. Rakastan sinua, muru.
Kerro, kun tulet liukuportaista, niin kuvaan tyttöjä.
Isi!
POHJOIS-CAROLINA
Ei saa juosta.
Ajelitteko juuri… -Anna hali.
Nyt voidaan halata. Tulehan. -Isi.
Tulkaa, pikkuiset.
Isi! -Hei.
Isi tuli koneella. -Lentokoneella?
Joo. -Niin tuli.
Menitkö lentokoneeseen? -Menin.
Oikeasti? -Kyllä vain.
Hei, kaikki. Tämä on tyttöjen ensimmäinen kerta rannalla.
Tulkaa tänne hiekalle.
Katsokaa.
Tykkäätkö hiekasta, CeCe?
Tykkäät? Haluatko mennä hengenpelastajan luo?
Ei vielä, Bella.
Cece, tule tänne.
Bella, tule tänne. Mennään tänne. Etsitään…
paikka, missä istua.
Ei!
Hän on suukottanut minua kerran tulonsa jälkeen.
Se tapahtui lentokentällä.
Suukotin häntä. Ei tarttunut takapuoleen, halannut tai mitään.
Itkettää.
Kerro hänelle, miltä sinusta tuntuu.
Väitti, ettei mikään ole vialla.
Viisi viikkoa erossa, eikä silti koske minuun.
Tekee mieli vain itkeä.
Käännä häntä tännepäin. Otan kuvan.
Käännä häntä vähän.
Hienoa, B!
Ei, CeCe, anna isin auttaa.
No niin, CeCe.
Lapset nukkuvat. Kävin yösuihkussa (eli haluan seksiä, ja hän tietää sen).
Hän vain tekee jotain hiton punnerruksia,
sen sijaan että puhuisi jotain tai panisi minua.
Itken hiljaa itsekseni.
Hän ei ole ikinä ollut tällainen. 5,5 viikkoa ilman seksiä.
Ellei hän saanut sitä muualta.
Eikä saanut. Älä tuollaisia ajattele.
Hän väittää, että kaikki on kunnossa, eikä tämä liity meidän suhteeseemme.
Mutta hän ei ole koskaan -
sulkeutunut tällä tavalla.
Toin Grahamin tänne, koska halusimme puhua tuloksista.
On selvää, ettet ollut rehellinen kokeen aikana,
ja taidat sen jo tietääkin. Et läpäissyt valheenpaljastuskoetta.
Selvä. -Nyt pitää puhua siitä,
mitä oikeasti tapahtui, ja tuntuu, että olet valmis siihen.
Vannon, etten valehdellut kokeen aikana.
Chris. -En…
On aika lopettaa.
On aika. -Olen…
Lopeta hetkeksi ja hengitä syvään.
Vedä syvään henkeä.
Siihen on syy, että sinulla tekee pahaa.
Kun pitää jotain sisällään, siitä tulee fyysisesti paha olo.
Sen näki kasvoistasi heti, kun kävelit sisään,
että haluat tunnustaa ja saada tämän pois harteiltasi.
Arvostan sitä, koska tiesit -
istuutuessasi siihen, ettet läpäisisi koetta.
Tiesit, että saisin selville, koska sanoin niin,
ja sinä silti jäit, koska tiesit, että voit lopulta sanoa:
"Kuulkaa, haluan saada tämän pois sydämeltäni.
Haluan kertoa, mitä tapahtui. "
Emme tulleet tänne pelleilemään kanssasi.
Haluamme tietää, mitä tapahtui.
Voitko aloittaa alusta ja kertoa, mitä tapahtui?
Kaikki, mitä kerroin… En valehdellut kokeen aikana.
En tiedä, miten paljon voin nyt kertoa.
Minä en… -Chris, sitä vaihtoehtoa ei nyt ole.
Et läpäissyt koetta. Tiedän, että puhuit pötyä.
Eikä se edes ole nyt tärkeintä. Tärkeintä on nyt se,
mitä Shanannille,
Bellalle ja Celestelle tapahtui.
Se on nyt tärkeintä.
Selvä. -Puhutaan nyt siis siitä.
Teet minut vielä surullisemmaksi, koska kaipaan Frankie-setää.
Minulla on ikävä häntä.
Mennäänkö Frankien luo?
Mikä hätänä, kulta? -Ikävä Frankie-setää.
Ikävä Frankie-setää? -Niin.
Minne auto menee?
Lentokoneen luo!
Väärä suunta, Bella.
Se olisi ollut hassua.
Käännä laukkuasi. Näin päin. Sinun pitää kantaa sitä.
Oli ikävä sinua, Dieter.
Rakastan koiraani.
Jokin muuttui viiden viime viikon aikana.
Jokin on muuttunut.
Sentään hän sanoo haluavansa korjata asiat.
Olen ihmeissäni.
Mitä hän tekee nyt?
Hän on suihkussa.
Tulin itse juuri. Panettaa hulluna. Hän jutteli kotimatkalla enemmän.
Vaikka hän inhoaisi minua. Seksi on seksiä.
Pysy nakuna ja anna palaa!
Nyt hän tulee. Olet rakas. Rukoile, että saan tänään seksiä.
Olet rakas. Panehan ranttaliksi.
Hän torjui minut.
Märsäsin tunnin. Tärisen vieläkin.
Menin huoneeseen ja herätin hänet. Kysyin, ketä hän panee.
Hän kielsi kaiken ja sanoi että ei nyt.
Tässä ei ole kyse "kommunikaation puutteesta".
Mikä häntä vaivaa?
Hänen vanhempansa.
Hänen vanhempansako muka?
Ainoa, mitä tapahtui tämän kuukauden aikana.
On 15. elokuuta 2018. Kuulustelen Nichol Kessingeriä.
Meitä on iso joukko tutkimassa tätä, ja selvitämme tämän kyllä.
Hän ei tiedä, että puhun teille. Kukaan ei tiedä.
Hän on tosi hyvä mies,
ja olen huolissani hänen vaimonsa ja lastensa puolesta.
Kiitämme kaikista tiedoista.
Tapasin Chrisin töissä ehkä kesäkuun alussa.
Hän kertoi, että hänellä on kaksi tytärtä.
Hän kertoi myös, että hän oli parhaillaan eroamassa vaimostaan,
ja siitä kaikki alkoi.
Syvenikö suhteenne sitten ystävyydestä joksikin muuksi?
Kyllä.
Olet hiton seksikäs.
Kiitos, että tulit tänne kanssani, Christopher.
Nautin tästä hurjasti. Merkitset minulle paljon.
Olen iloinen, että sinulla on hauskaa. Olen ihan hengästynyt.
Halusin kertoa teille, että…
Kuulin, että vaimo on raskaana.
En tiennyt sitä. Sain kuulla sen tiedotusvälineistä.
Minua huolettaa kovasti, että naista ja lapsia ei ole löydetty.
Jokin on pielessä. Minua pelottaa ja huolettaa heidän kaikkien puolesta.
Nyt on kohtalon hetki, Chris.
Älä anna tämän enää jatkua.
En minä yritä mitään jatkaa.
Haluan heidät kotiin…
Tiedät, etteivät he palaa kotiin. Sinä tiedät sen.
En tiedä… Sisimmässäni toivon, että he palaavat.
Mutta tiedät, etteivät he palaa. -Toivon, että palaavat.
Emme vain ymmärrä,
miksi on kaksi Chrisiä.
Siitä täytyy puhua.
Petin häntä.
Tiedän.
Sen viiden viikon aikana olin pääasiassa hänen kanssaan.
Hän on ihana ihminen. Hän tiesi, että olen naimisissa.
Siksi meillä oli ongelmia.
Sanoin, että ottaisin ero…
Lopulta eroaisimme. Kunhan selviäisi, mitä meillä oli.
En tiennyt, mitä siitä tulisi. Hän vei jalat altani ja…
En olisi ikinä uskonut, että niin voisi käydä.
En ole siitä ylpeä. Shanann syytti minua siitä, kielsin sen.
En satuttanut häntä. Petin häntä. Satutin häntä henkisesti. Petin häntä.
Tässä onkin meidän haasteemme.
Tiesimme Nikkistä, eli meidän ei tarvinnut kysyä hänestä kokeessa.
En usko, että se tyttö on satuttanut ketään.
Hänet voi unohtaa. -Selvä.
Palataan vaimoosi ja tyttäriisi. -Selvä.
Nämä ovat pikku tyttöjäsi. -Tyttöni.
Etkä ole vuodattanut kyyneltäkään.
Älkää tulkitko sitä niin, etten rakastaisi heitä.
Selitä tämä. Itkit vaimollesi, että jätät hänet.
Niin.
Mutta et itke sitä, että tyttäresi ovat kadoksissa?
Toivottavasti he ovat yhä jossain.
Mutta he eivät ole luonasi. Et saa lukea heille iltasatua.
Tiedän. -Et saa antaa heille yöllä välipalaa.
Rakastan heitä kuollakseni. -Näytä se sitten.
Tekikö Shanann heille jotain? -Ei, en tiedä.
Oikeasti. -Ei hajuakaan.
Ei, olisit tiennyt, sillä he eivät lähteneet kotoa.
Minusta… -Tekikö Shanann heille jotain?
Ja oliko sinun sitten pakko tehdä jotain Shanannille?
Mimmit ovat hulluja.
Saanko jutella isälleni?
Toki. Haluatko hänet tänne?
En voi puhua isälleni. Hän lensi toiselle puolelle maata.
En voi. Olen…
Jos tuomme isäsi tänne, kerrotko hänelle, mitä tapahtui?
Voinko mennä hänen luokseen? Olen ollut tässä 5-6 tuntia ja olen…
Totta kai. Hän ansaitsee vastauksen.
Hän on paras ystäväsi.
Hei, Chris, saat niin paljon aikaa kuin tarvitset.
Selvä. -Jätättekö meidät kahden?
Kyllä. -Selvä.
CHRISIN ISÄ
En kerro kenellekään. -Tiedän.
Mitä täällä tapahtuu?
Mokasin valheenpaljastuskokeen.
En läpäissyt sitä.
Et läpäissyt? -En, koska…
Liikaa tunteita?
Ihan epäreilua.
Ei minua päästetä täältä.
Onko heillä siihen syytä? -Siitä voi väitellä.
He tietävät suhteestani.
He tietävät.
Tunnustin sen.
Haluatko kertoa jotain muuta? Mitä tapahtuu tai mitä tapahtui?
Tai tuleeko muuta mieleen?
Kun…
keskustelimme silloin aamulla.
Siinä itkettiin ja…
Puhuin hänelle eroamisesta ja kaikesta siitä.
En halua suojella häntä. -Mitä?
En halua suojella häntä.
Et halua suojella häntä?
En tiedä, mitä muuta sanoa.
Tiedätkö, mitä tapahtui?
Mitä?
Satuttiko hän tyttöjä? -Joo.
Ja minun oli pakko tappaa hänet. -Siis mitä?
Satutin häntä. -Satutit häntä?
Hänkö satutti lapsia?
Auta minua, Chris. Mitä tapahtui?
Hän… -Mitä?
Hän tukehdutti heidät. -Tukehdutti heidät?
Vai kuristi heidät?
Tappoiko hän heidät?
He olivat… He olivat sinisiä.
Molemmatko? Hänkö kuristi kummatkin kuoliaaksi?
Sekosin ja tein saman hänelle.
Voi luoja.
Hänkö tappoi CeCen ja Bellan, kuristi heidät kuoliaiksi?
Ja sinä sekosit ja kuristit hänet.
Minä vain… Se raivo. En ollut…
Voi hyvä luoja, poika.
Olen Chris Wattsin ja Shanann Wattsin -
kodin edessä, ja kuten takanani näkyy,
poliisit ovat sisällä keräämässä todisteita.
Koiraa tultiin hakemaan.
Yritän ensin napata sen. -Jep.
Poliisi hinaa autoa, joka oli pysäköity parin talon päähän.
Emme tienneet sen liittyvän taloon, mutta sekin vietiin.
Perheen koira tuotiin juuri ulos häkissä.
Poliisit menivät sisään todistepussien kanssa.
Mitä sanoit? -Kerro heille.
Oletko kunnossa? Oletko varma?
Hoidit rankimman osuuden. Kerro vielä, missä he ovat?
Autamme hakemaan heidät pois kylmästä.
He ovat poissa. Heitä ei voi tuoda takaisin.
Missä he ovat?
Sen päivän ensimmäisellä työmaallani.
Minne siellä laitoit heidät? Se on tosi tärkeää.
En keksinyt muutakaan. -Kerro, missä lapset ovat?
Tiedän.
En tiennyt, mitä muuta tekisin. Olin niin peloissani.
Tiedän.
Näytätkö meille?
Mitä tapahtuu?
Autamme heidät pois sieltä.
He ovat yhä lapsiasi. Olet heidän isänsä. -Haluat heidät pois sieltä.
Haluan heidät pois sieltä.
Et halua, että joku muu löytää heidät. Usko pois.
Odotatko hetken, niin hoidamme järjestelyt? Sopiiko se?
Ronnie, haluatko jäädä hänen luokseen?
En tiedä, uskovatko he edes minua vai eivät.
Onko heidät haudattu johonkin vai…? -Shanann on.
Entä tytöt?
Se minua tässä huolettaa. He ovat hiton öljysäiliössä.
En keksinyt muutakaan.
Luoja, anna anteeksi.
Meillä on kuva Cervi 319:stä.
Näyttääkö tämä tutulta? Mikä se on? -Se on Cervi 319.
Selvä.
Missä siellä -
Shanann ja tytöt ovat?
Koska kuva on otettu?
Tänään. -Ai tänään?
Shanann on tässä.
Shanann siis siinä, entä missä tytöt?
Täällä.
Ovatko he säiliöissä?
Päällä on vain luukku. Säiliöt ovat kuusimetrisiä.
Sieltä löytyi lakana.
Mistä se on?
Shanann oli kääritty siihen.
Senkö saa kertoa, että Shanann tappoi tytöt?
En satuttanut tyttöjä.
Senkö saa kertoa, että Shanann…
Kyllä, koska minä en heitä satuttanut.
Näyttää siltä, että…
löysit uuden elämän,
ja ainoa keino saada se, oli päästä eroon vanhasta.
Uskon, että tapoit tytöt ennen kuin heidän äitinsä tuli kotiin,
ja sitten tapoit Shanannin. -Ei.
Tarinassasi ei ole järkeä. Se ei täsmää.
Joko sinä olet kauhea hirviö.
"Haluan tämän nuoren, kuuman naisen.
Niinpä tapan kaikki ja toivon parasta", tai jotain.
Olemme siis hyvin lähellä totuutta, mutta emme ihan perillä asti.
Jos et ole se hirviö… -En ole hirviö.
En…
tappanut lapsiani.
Selvä.
3 PÄIVÄÄ ENNEN MURHIA
10. elokuuta Shanann lensi Nickolen kanssa Arizonaan.
Lapset olivat minulla perjantaista sunnuntaihin.
Kauanko olet tuntenut Shanannin? -Kolme neljä vuotta.
Oliko teillä viime viikonloppuna jokin kokous?
Arizonassa oli koulutus,
jonka yhtiön johto järjesti.
Selvä.
Hait hänet siis hänen kotoaan.
Hän odotti kuistilla. -Ahaa.
Ajoimme kentälle.
Muistatko, milloin hait hänet? -Noin klo 4.30.
Aamullako? Selvä.
Kaipaan ja rakastan sinua! En vieläkään käsitä, että saamme pienen pojan!
Olen innoissani ja onnellinen! Kiitos, että sain aamulla syleillä sinua.
Se tuntui hyvältä! Sinulle on pöydällä kirje.
Rakkain Chris! En tiedä, milloin…
Ikävöin syleilyäsi!
Kaipaan sitä, miten leikit nauraen tyttöjen kanssa.
Kaipasin näkemistäsi, tuoksuasi. Kaipaan.
Aion olla kohtelias ja tulla toimeen äitisi kanssa.
Taistelen aina avioliitostamme ja sinusta!
Aina ja ikuisesti sinun, Shanann
FREDERICKIN KAUPUNKI
Chris, nousehan seisomaan.
Sinun on mentävä tuota seinää vasten.
Siihen, kasvot seinään päin.
Nosta kädet ylös.
Saimme hetki sitten vahvistuksen, että Shanannin aviomies -
ja hänen kahden lapsensa isä, Chris Watts, on tunnustanut.
Osa naapureista on yhä ulkona. Kaikki ovat hermostuneita.
Suruissaan näistä kamalista uutisista, jos näin todella on.
Tulisitteko tänne?
Seisokaa tätä tankoa päin. Onko teillä mukananne mitään?
3. PÄIVÄ
4. PÄIVÄ
Olemme löytäneet ruumiin,
joka on suurella varmuudella Shanann Watts.
Meillä on vahva syy uskoa, että tiedämme,
missä lasten ruumiit ovat, ja heitä etsitään juuri.
Tämä on pahin mahdollinen lopputulos.
Kiitos kaikille, että tulitte sytyttämään muistokynttilän.
Ja rukoilemaan kanssamme. Olemme kiitollisia.
Rukoilkaa perheemme puolesta vastakin.
2 PÄIVÄÄ ENNEN MURHIA
Huomenta, kulta. Ovatko tytöt heränneet?
Huomenta. Katsovat sängyssä piirrettyjä.
Oletko jutellut Bellalle, että mitä jos meille tulee poika?
En vielä.
Hän sanoi, että sitten hän teeskentelee, että se on tyttö.
OMG! Rakas tyttö.
Puhuit…
lapsista ja siitä, miten hänellä niitä jo on.
Että se tuntuu sinusta ikävältä, koska haluaisit oman perheen.
Valota vähän taustoja. Pitääkö sanomani paikkansa?
Kyllä kai, mutta en minä koskaan sitä hänelle sanonut.
Selvä, sen halusinkin tietää. Sanoitko hänelle koskaan mitään…
En koskaan… -Että hänen lapsensa olisivat ongelma?
-Onko hänen vaimonsa ongelma? -En ikinä!
Olen yhtä järkyttynyt tästä kuin kaikki muutkin.
Kaikesta tästä.
Hän valehteli koko ajan. Nyt kun mietin sitä kaikkea,
kaikki tuntuu valheelta. Luulin oikeasti, että vaimo lähti.
"Antaa hänen mennä. Pian hän takaisin tulee."
"Kyllä hän tokenee. Antaa rauhoittua. Pian hän palaa."
"Odota vain." Tyyppi sai minut uskomaan, että vaimo on vain suuttunut. Ja sitten…
Se voidaan ohittaa.
Tapasitteko kotonasi? Kävittekö ravintoloissa?
Kävittekö kaupoissa?
Hän kävi kotonani, ja viime lauantaina kävimme…
Mikä se baari olikaan, jossa tapasimme käydä? The Lazy Dog.
Hänen piti hankkia lapsenvahti sinä iltana.
Chris sanoi käyneensä lauantaina katsomassa Rockiesin peliä.
Hän hankki lapsenlikan.
Shanann katsoi Chrisin tiliotetta. Tämä kävi syömässä.
Mikäs siinä, mutta lasku oli yli 60 dollaria.
Muistatko, missä? -The Lazy Dog Westminsterissä.
Grilliruokaa. -Täytyy törsätä, että lasku on noin iso.
Sitä mekin puhuimme.
He lopettivat puhelun, ja tulimme takaisin.
Shanann oli vihainen ja tivasi, mitä oli ostettu.
"Ruokaa", hän sanoi, ja Shanann katsoi menua.
Hän otti lohta ja olutta. "Ne tekevät 30 taalaa.
Missä loput 40?", Shanann kysyi.
Shanann tutki sitten tiliotetta -
löytääkseen muita ostoja siltä ajalta.
Menimme vielä minun luokseni, ja sitten hän lähti.
Muistatko, mihin aikaan?
Muistan, että klo 22 hän oli myöhässä.
Minulla taitaa olla tekstari, jonka hän lähetti kotoaan.
Muistan vastanneeni, että olipa hän nopea.
Hän vastasi, että ehti nostamaan rahaakin maksaakseen lapsenlikalle.
Hän kotiutui vasta 22.30. Shanann ihmetteli,
koska ruokailusta oli jo aikaa.
Hän tiesi Chrisin tulon,
koska turvajärjestelmä kertoo, kun ovi avataan.
Coloradolaismies, jota syytetään vaimonsa ja lastensa murhista,
palaa tänään oikeuteen,
mutta lausunnossaan hän kieltää tappaneensa lapsensa.
Toivoin, että hänessä olisi miestä -
myöntämään, mitä tapahtui.
Minulla ei ole epäilystäkään. Siskoni ei ikinä satuttaisi lapsiaan.
Hän rakasti heitä enemmän kuin mitään muuta.
Chris Watts kuuli, että voi saada elinkautisen -
ehdottomana tai kuolemantuomion.
Monet ovat kysyneet, milloin kuolemantuomiopäätös tehdään.
Se ei tapahdu edes lähiviikkoina.
Kymmenet Facebook-ryhmät tulvivat kommentteja,
kun kymmenet tuhannet seuraajat ja jäsenet sanovat mielipiteensä.
Parin jokainen viestittely revitään kappaleiksi.
Ei voi kuin miettiä, halusiko Shanann edes Bellaa ja CeCea.
Hänen kasvatusajatuksensa olivat häiriintyneitä.
Ainoa narsisti tässä on Shanann.
Hän sai miehen sekoamaan. -Voi luoja, ei hän saanut -
miestä tekemään sitä. -Kyllä.
Et tiedä, mitä siellä tapahtui.
Hän teki miehen hulluksi. -Miksi syytät uhria?
Se nainen oli kauhea ämmä.
On ihmisiä, jotka pitävät miestä syyttömänä.
Nämä salaliittoteoreetikot hyökkäävät somessa -
raa'asti Shanannin perhettä vastaan.
Shanannin isän mukaan tytärtä ja lapsenlapsia -
on paneteltu,
vähätelty, herjattu ja pilkattu mitä häijyimmillä tavoilla.
Lopettakaa jo. Jatkakaa elämäänne. Jättäkää meidät rauhaan.
PÄIVÄ ENNEN MURHIA
Yksi, kaksi, kolme. Neljä, isi!
Viisi!
Kuusi.
Tiedämme kumpikin, että olen itsepäinen,
mutta en ole ajatellut, miltä se hänestä miehenä tuntuu.
Hän soitti Chrisille kentältä.
"Vahditko kamojani, soitan nopsasti Chrisille?"
Hän palasi viiden minuutin päästä. Kysyin: "Kaikki hyvin?" "Ei."
"Emme ole jutelleet päiväkausiin, ja hän haluaa vain treenata.
Hän alkoi treenata puhuessaankin.
Annoin hänen mennä! "
Vähättelin häntä tajuamatta hänen vanhemmilleen.
Sanoin, että olisi mies ja suojelisi perhettään.
Olet mahtava vaimo. Tämä ei ole sinun vikasi. Sinä puolustat perhettäsi.
Hän tietää sen. Hän tappaisi vuoksesi.
Kiitos, että hoidat lapsia viikonlopun, jotta voin oppia uutta ja tehdä töitä.
Arvostan sitä!
Eipä kestä!
Millaisia vihanneksia haluat huomenna päivällisellä?
Pinaattia tai vihreitä papuja.
Selvä. Otan niitä, kun käyn kaupassa.
Haluatko muuta paitsi salaattia ja pinaattia?
En muuta. Joko kone lähti?
Vihdoin koneessa, kohta lähdetään.
Luojan kiitos! Rukoillaan turvallista lentoa!
Rakastan sinua.
Hittolainen. Sammuin sohvalle. Tämä tulee myöhään.
Pudotin hänet noin 1.45.
Menin kotiin, emmekä enää sinä yönä jutelleet.
2 KUUKAUTTA MURHIEN JÄLKEEN
3 KUUKAUTTA MURHIEN JÄLKEEN
6. MARRASKUUTA 2018 WELD COUNTYN OIKEUS
Hyvää iltapäivää kaikille.
Niille, jotka eivät ole perillä,
kerron lyhyesti, mitä tässä oikeudenkäynnissä -
osavaltio vastaan Christopher Watts tänään tapahtuu.
Hra Watts tunnusti kaikki yhdeksän syytettä. Ne ovat:
Shanann Wattsin ensimmäisen asteen harkittu murha,
Bella Wattsin ensimmäisen asteen murha,
Celeste Wattsin ensimmäisen asteen murha,
raskauden laiton keskeyttäminen liittyen Nico Wattsin sikiöön,
ja kolme ruumiin laittomaan käsittelyyn liittyvää syytettä.
Tunnustuksen johdosta hän ei saa kuolemantuomiota.
Sandi ilmaisi asian liikuttavasti.
"Hän päätti viedä niiden ihmisten hengen.
Minä en halua päättää hänen hengestään."
18. HELMIKUUTA 2019
Viimeiseksi puhuimme tyttöjen olinpaikasta.
Mutta emme koskaan jutelleet siitä illasta.
Shanann tuli kotiin kahdelta.
Minusta tuntui, että hän tiesi.
Tekoni lauantaina oli viimeinen pisara.
Menin ulos jonkun kanssa ja käytin pankkikorttiamme.
En yrittänyt yhtään salata sitä.
Tunsin, kun hän tuli sänkyyn.
Hän alkoi hieroa minua ja päädyimme harrastamaan seksiä.
Kun heräsin myöhemmin aamulla,
sanoin hänelle aika suoraan,
ettei suhteemme enää toiminut.
Hän kysyi: "Mitä on tapahtunut? Entä viime yö?"
Arvasin, että sinulla on toinen."
En voinut vain myöntää sitä.
Hän sanoi: "Et näe lapsiasi enää ikinä.
Et enää koskaan. Näpit irti."
Jos en olisi tavannut Nikkiä, olisinko ollut tyytymätön suhteeseen?
Luultavasti en.
Milloin tilanne karkasi?
Sanoin, etten rakasta häntä enää. Silloin se tapahtui.
Mikä tapahtui?
Hän käski päästää irti, ja silloin aloin kuristaa.
En halua sanoa, että oli pakko.
Tuntui, että se ajatus oli jo päässäni.
Aioin tehdä sen, kun heräsin sinä aamuna.
En voinut hallita sitä. Miksen vain antanut mennä?
Mitä hän teki?
Hän ei pannut hanttiin.
Sitten Bella tuli.
Mitä hän sanoi?
"Mikä äitiä vaivaa?"
Hänellä oli pieni pinkki vilttinsä.
Missä Shanann oli silloin?
Sängyllä, mutta kasvot alaspäin.
Käärin Shanannin lakanaan ja kannoin alakertaan.
Ajoin auton ovelle.
Panit siis Shanannin autoon -
ja sitten tytöt?
Takapenkille, ja Shanann lakanassa.
Oliko Shanann myös siellä? -Lattialla.
Mitä he sanoivat, kun Shanann oli lattialla?
"Onko äiti kunnossa?" -Mitä sanoit heille?
"Kyllä hän pärjää."
Kun ajoin sinne,
he vain istuivat siellä puolinukuksissa,
pitelivät toisistaan kiinni, sylikkäin.
Yritän rehellisesti kertoa koko matkan. Matka sinne kestää melkein tunnin.
Ja mietin…
Olisinko voinut…
pelastaa tyttöni?
Enkö voinut estää sitä? Miksi tein sen? En tiedä.
Halusin koko ikäni olla isä,
saada lapsia, jotka rakastavat minua. Kaiken sen.
Se oli järjetöntä.
Mitä perillä tapahtui?
CeCe ensin.
Panin viltin hänen päähänsä. -Taisteliko hän vastaan?
Kyllä kai…
Mitä Bellalle tapahtui? Mitä tapahtui.
Hän kysyi: "Mitä CeCelle tapahtui?"
Aina kun suljen silmäni, näen kun hän sanoo: "Isi, älä".
Kuulen sen joka päivä.
Hävitettyään ruumiit hän soitti useita puheluita.
Yhden koululle, jonne hän ilmoitti, että tytöt otetaan sieltä pois.
Hän soitti kiinteistövälittäjälle talonsa myymisestä.
Hän tekstasi tyttöystävälle heidän jatkostaan.
Mikään näistä ei vastaa kysymykseen, miksi.
Jos on niin onnellinen ja haluaa uuden alun, ottaisi avioeron.
Ei perhettä tuhota ja heitetä pois kuin roskia.
Miksi Nicon, Celesten, Bellan ja Shanannin -
piti menettää henkensä, jotta hän saisi haluamansa?
Arvon tuomari, Sandi Rzucek haluaisi puheenvuoron.
Halusin kiittää tästä hetkestä.
Rakastimme sinua ja luotimme sinuun.
Uskollinen vaimosi luotti sinuun.
Lapsenne jumaloivat sinua, ja hekin luottivat sinuun.
Tyttäresi Bella Marie lauloi ylpeänä laulun.
En tiedä, näitkö sitä, mutta se oli "Isä, olet sankarini."
En käsitä…
millä oikeudella veit heiltä hengen.
Mutta tiedän…
että Jumala ja hänen mahtavat enkelinsä veivät heidät paratiisiin.
Kiitos, herra tuomari.
Esitelkää itsenne.
Olen Cindy Watts.
Yritän yhä ymmärtää, miten ja miksi tämä tragedia tapahtui.
Joidenkin voi olla vaikea käsittää, miten pystyn olemaan -
tässä tilanteessa kertomassa, että olemme murtuneita.
Emme voi kuvitella, mikä saattoi tähän johtaa.
Rakastamme sinua.
Ja annamme sinulle anteeksi.
Hra Watts, kuten alussa sanoin, teillä on oikeus antaa lausunto,
jos niin haluatte. Haluatteko lausua jotain?
En.
Tämä on ehkä epäinhimillisin -
ja raain käsittelemäni rikos -
tuhansien näkemieni tapausten joukossa.
Kaikki muut kuin maksimirangaistus -
vähättelisivät tämän rikoksen vakavuutta.
Pyydän kunnioittavasti, että viette syytetyn vankeuteen -
ja pidätte hänet rangaistuslaitoksessa lopun ikänsä.
Dramaattinen näytös oikeudessa coloradolaismiehen saadessa elinkautisen -
vaimonsa ja kahden tyttärensä murhasta koko kansaa järkyttäneessä tapauksessa.
Tyttäreni, vaikka hän oli raskaana, on taistelija.
Väitän, että hän teki sen tyttäreni nukkuessa,
koska hän ei näyttäisi samalta, jos tämä olisi ollut hereillä.
Voin vahvistaa teille tänään,
että hänen väärät ja valheelliset väitteensä Shanannista -
on tänään oikaistu.
Sormi osoittaa suoraan sinne minne kuuluukin, eli häneen.
Hei, Stacy, olen Nickole. Soitan, koska olen huolissani -
eräästä ystävästä.
Scott, terve. -Terve.
Tyttöjen unirievut ovat poissa.
Hänen puhelimensa. -Se on elinehto.
Soita, ole kiltti.
Olen tulossa. Ole siellä.
Missä sinä olet?
Vihkisormusko täällä?
Hän ei ole yhtään oma itsensä.
Eikö?
Hän on raskaana.
Shanann, Bella, Celeste, jos kuulette tämän, tulkaa takaisin.
Haluan taas nähdä heidät. Tämä talo on tyhjä ilman heitä.
Voin sanoa tehneeni sydämessäni kaiken,
jotta parantaisin perheeni elämää,
ja antaakseni heille sen, mitä he ansaitsevat.
Olette ihan höpsöjä. Kouluun, mars.
Tykkään koulusta.
Terveysongelmieni takia, koska olin niin sairas,
päästin hänet lähelle. Hän tunsi minut vain silloin.
Hän tunsi minut huonoimmillani.
Hän hyväksyi minut.
Huominen ei ole itsestäänselvyys. Mikään ei ole sitä.
Hyvänen aika!
Mutta voimme nauttia lapsistamme ja jokaisesta hullusta hetkestä…
Rakastan teitä. -Anna vauvalle hali!
Haluatko halia vauvaa?
Meno voi olla hullua, mutta rakastan heitä.
Nykyinen tai entinen kumppani tappaa Amerikassa joka päivä kolme naista.
Vanhemmat, jotka murhaavat lapsensa ja kumppaninsa, ovat yleensä miehiä.
Tämä rikos on käytännössä aina -
ennalta harkittu.
KIITOKSET RZUCEKIN PERHEELLE
Tekstitys: Päivi Vuoriaro